Der Wääg em See noo, under em stotzige Bärghang, isch die einzegi internazionali Passaasche südlech vom Gämfersee, wo nid über en hööche Bärgpass goot. Es git e Autostrooss und sid 1886 en Ysebaanlinie, wo dr Übername Tonkin-Linie überchoo het, wil d Landschaft d Boulüüt während dr Arbet a die schwiregi Ysebaan vo Tonkin z Nordvietnam, im dozmol französische Protektorat Indochina erinneret het. D Baan em Gämfersee noo isch aber sid 1998 zue.